**ΟΝΟΜΑ ΜΑΘΗΤΗ:** ΠΑΣΧΑΛΙΝΑ, Α’ ΔΗΜΟΤΙΚΟΥ (Ειδική Διαταραχή λόγου και άρθρωσης, ΔΕΠΠΥ)

**ΟΝΟΜΑ ΑΞΙΟΛΟΓΗΤΗ**: ΔΗΜΗΤΡΙΑΔΟΥ ΙΩΑΝΝΑ

**ΣΧΟΛΙΚΟ ΕΤΟΣ**: 2014-15

**ΑΡΧΙΚΗ ΑΞΙΟΛΟΓΗΣΗ**: 14-11-2014

Προ-γλωσσικές και προ-μαθηματικές έννοιες:

Η Πασχαλίνα αξιολογήθηκε με προσωπική φόρμα της ειδικής παιδαγωγού. Γνωρίζει όλες τις έννοιες, για παράδειγμα:

* Πάνω – κάτω
* Μέσα – έξω
* Μπροστά – πίσω
* Δίπλα
* Ανάμεσα

Δε γνωρίζει το αριστερά – δεξιά. Γνωρίζει τις μέρες της εβδομάδας, μόνο να τις λέει, αλλά δε γνωρίζει τη σειρά με την οποία είναι, ποια προηγείται ή ποια έπεται. Γνωρίζει τις εποχές του χρόνου, αλλά όχι τους μήνες.

Η αδρή και η λεπτή της κινητικότητα δεν παρουσιάζουν κάποια αδυναμία ή καθυστέρηση. Επίσης, έχει την αίσθηση του ρυθμού. Η ακουστική της μνήμη είναι σε μέτρια επίπεδα (4 κάρτες με σειρά), ενώ η οπτική είναι λίγο καλύτερη (5 κάρτες με σειρά). Δεν παρουσιάζει κάποια αδυναμία σε δραστηριότητες αλληλουχίας.

Σε παραμύθι που τις διαβάστηκε, δεν έδειξε να κατανοεί το κείμενο. Σε ερωτήσεις κατανόησης που της έγιναν αμέσως μετά την ανάγνωση του κειμένου, απάντησε σωστά μόλις στις 3 από τις 8.

Γλώσσα:

Ο λόγος της δεν είναι καθαρός. Μπορείς να καταλάβεις τι λέει, απλά πρέπει να την ακούς πολύ προσεκτικά. Παρακολουθεί μαθήματα λογοθεραπείας σε ιδιώτη.

Γνωρίζει όλα τα γράμματα, μπερδεύει τα λ-ρ, αλλά αυτό πιθανότατα να οφείλεται στο γεγονός ότι αυτά τα δυο δεν είναι ξεκαθαρισμένα στον προφορικό της λόγο. Επίσης, μπερδεύει στο γραπτό λόγο τα μ-κ. Διαβάζει και γράφει λέξεις τύπου σφσφ. Αντιγράφει προτάσεις που της δόθηκαν, χωρίς όμως να αφήνει κενά ανάμεσα στις λέξεις.

Μαθηματικά:

Αναγνωρίζει όλους τους αριθμούς 0-10. Τους γράφει, γνωρίζει την έννοια και το πλήθος των αριθμών.

Γενικά:

Στη γενική τάξη κάνει παρέα με μερικά κοριτσάκια, υπακούει τη δασκάλα της και προσπαθεί να συμμετέχει στα μάθημα. Εάν ερωτηθεί από τη δασκάλα, θα απαντήσει. Γενικά είναι ένα παιδί πολύ χαρούμενο και πολύ πρόσχαρο. Είναι πολύ ευγενική και θέλει πολύ να έρχεται στο ΤΕ.

Η Δασκάλα του ΤΕ

**Στόχοι Διδασκαλίας**

**Γλώσσα**

Να συνθέτει συλλαβές

Να συνθέτει λέξεις τρισύλλαβες και πάνω

Να γράφει συλλαβές

Να γράφει λέξεις τρισύλλαβες και πάνω

**Μαθηματικά**

Να μάθει τον αλγόριθμο της πρόσθεσης

Να μάθει τον αλγόριθμο της αφαιρέσης

**ΟΝΟΜΑ ΜΑΘΗΤΗ:** Πασχαλίνα, Α’ ΔΗΜΟΤΙΚΟΥ

**ΟΝΟΜΑ ΑΞΙΟΛΟΓΗΤΗ**: ΔΗΜΗΤΡΙΑΔΟΥ ΙΩΑΝΝΑ

**ΣΧΟΛΙΚΟ ΕΤΟΣ**: 2014-15

**ΔΙΑΜΟΡΦΩΤΙΚΗ ΑΞΙΟΛΟΓΗΣΗ**: Φεβρουάριος 2015

Γενικά:

Η Πασχαλίνα έχει κάνει πολύ μεγάλη πρόοδο. Ο λόγος της έχει καθαρίσει, όχι απόλυτα, αλλά πλέον μπορείς να την καταλάβεις και να συνομιλήσεις μαζί της.

Μαθησιακά, στη γλώσσα ακολουθεί το ρυθμό και την πορεία της γενικής τάξης. Δυσκολεύεται στα αυ και ευ. Διαβάζει και γράφει οποιαδήποτε λέξη, χωρίς δυσκολία.

Στα μαθηματικά, επίσης παρακολουθεί το μάθημα της τάξης. Απαριθμεί, αναγνωρίζει και γράφει όλους τους αριθμούς μέχρι το 50. Προσθέτει και αφαιρεί διψήφιους χωρίς κρατούμενο. Δυσκολεύεται στην υπέρβαση της δεκάδας.

Παρακολουθεί μαθήματα λογοθεραπείας, εκτός σχολείου. Οι σχέσεις με τους συμμαθητές της έχουν βελτιωθεί. Συμμετέχει στο μάθημα της γενικής τάξης.

**Αναδιαμόρφωση Στόχων**

**Γλώσσα**

Να διδαχθεί τα γραμματικά φαινόμενα που καλύπτονται από το βιβλίο της Α’ Δημοτικού

**Μαθηματικά**

Να δουλευτεί η υπέρβαση της 10αδας με στάση στο 10 στην πρόσθεση και την αφαίρεση

**ΟΝΟΜΑ ΜΑΘΗΤΗ:** Πασχαλίνα, Α’ ΔΗΜΟΤΙΚΟΥ

**ΟΝΟΜΑ ΑΞΙΟΛΟΓΗΤΗ**: ΔΗΜΗΤΡΙΑΔΟΥ ΙΩΑΝΝΑ

**ΣΧΟΛΙΚΟ ΕΤΟΣ**: 2014-15

**ΤΕΛΙΚΗ ΑΞΙΟΛΟΓΗΣΗ**: 12-6-2015

Η Πασχαλίνα βελτιώθηκε σημαντικά σε όλους τους τομείς. Πλέον, στη γλώσσα παρακολουθεί την πορεία της γενικής τάξης, από άποψη ύλης. Αν εξαιρέσουμε λίγο την άρθρωσή της που δεν είναι απόλυτα καθαρή, δεν υπάρχει κάποια άλλη δυσκολία. Τα γραμματικά φαινόμενα που δούλεψε η πρώτη δημοτικού, τα έχει κατακτήσει όλα.

Στα μαθηματικά δουλέψαμε το συμπλήρωμα του 10, το οποίο το κατέκτησε και την υπέρβαση της δεκάδας σε πρόσθεση και αφαίρεση, με στάση στο 10, την οποία την κατάλαβε και κατάφερε να λύνει και ασκήσεις μόνη της, χωρίς τη βοήθειά μου. Θα χρειαστεί το Σεπτέμβριο να γίνει ένας έλεγχος, προκειμένου να διαπιστωθεί η διατήρηση αυτής της γνώσης.

Με τους συμμαθητές της δεν αντιμετωπίζει κανένα πρόβλημα, παίζει και συνεργάζεται με όλους. Αποτελεί κομμάτι της τάξης και συμμετέχει ενεργά, τόσο στο μάθημα όσο και στις υπόλοιπες δραστηριότητες της τάξης.

Η δασκάλα του ΤΕ

Δημητριάδου Ιωάννα